תקן FCI מס' 347/ 18.12.2002
כלב רועים שוויצרי לבן
ארץ מוצא: שוויצריה

תאריך פרסום התקן התקף המקורי: 26.11.2002

מטרה: כלב משפחה ועבודה עם אופי ידידותי אופייני לילדים, כלב שמירה עירני, שמח ולומד במהירות.

סיווג FCI:
קבוצה 1 – כלבי צאן ובקר (למעט כלבי בקר שוויצריים)



סעיף 1 – כלבי צאן



לא צריך מבחן עבודה

קיצור תולדות הגזע: בארצות הברית ובקנדה זכו כלבי הרועים הלבנים בהדרגה להכרה כגזע נפרד.

ראשוני הכלבים מהגזע יובאו לשוויצריה בתחילת שנות ה-70. הזכר האמריקני "לובו" שנולד ב-5 במארס 1966 יכול להיחשב לאבי הגזע בשוויצריה. צאצאיו של כלב זה נרשמו בספר הגידול השוויצרי (LOS) לצד כלבי רועים לבנים אחרים שיובאו מארצות הברית ומקנדה והתרבו בהדרגה. כיום ישנו מספר רב של כלבי רועה לבן טהורי גזע במשך דורות מספר, שנפוצו ברחבי אירופה. לפיכך, החל ביוני 1991 נרשמו כלבים אלו כגזע חדש בספר הגידול הנלווה של שוויצריה.
מראה כללי: כלב רועים לבן רב-עוצמה, שרירי, בגודל בינוני, עם אוזניים זקופות, פרווה כפולה או פרווה כפולה ארוכה, צורה מאורכת, עצם בינונית וצללית אלגנטית והרמונית.

יחסים חשובים
*
צורה מלבנית מאורכת במידה: אורך הגוף (מקצה הכתף לקצה האחוריים) מול הגובה בשכמה – 12:10.

*
המרחק מסף המצח אל האף עולה מעט על המרחק מסף המצח אל בליטת הקודקוד.

התנהגות/אופי: מלא רוח חיים בלי להיות עצבני, ערני ומשגיח; לפעמים מעט שומר מרחק מזרים אך לעולם אינו חששן או תוקפן.

ראש: חזק, יבש ומגולף, ביחס טוב לגוף. דמוי-יתד במבט מלמעלה ומהצד. קווי הגולגולת והזרבובית מקבילים.

אזור הקודקוד

גולגולת: מעוגל במקצת, תלם אמצעי מוגדר

סף מצח: קל אך מוגדר היטב

אזור הפנים

אף: גודל בינוני, רצוי עם פיגמנט שחור, אף דהוי או בהיר אפשרי.

זרבובית: חזקה וארוכה יחסית לגולגולת, גשר האף והקו התחתון של הזרבובית ישרים, מעט מתכנסים בכיוון האף.

שפתיים: יבשות, נסגרות בצורה הדוקה, שחורות ככל האפשר

לסתות/שיניים: מנשך מספריים חזק ומלא. השיניים צריכות לעמוד בניצב ללסת.

עיניים: בגודל בינוני, שקדיות, ממוקמות מעט באלכסון, צבע חום עד חום כהה, עפעפיים הדוקות ועדיף עם מסגרת שחורה.

אוזניים: זקופות, ממוקמות גבוה, נישאות זקוף, מקבילות ומכוונות לפנים, בצורת מלבן, הקצה בצורת משולש מעוגל מעט.

צוואר: צוואר באורך בינוני ושרירי, מתחבר לגוף בצורה הרמונית, בלי עודפי עור. קשת הצוואר האלגנטית זורמת בלי הפרעה מהראש הנישא לגובה בינוני ועד לשכמות.

גוף: חזק, שרירי, באורך בינוני

שכמות: מודגשות

גב: ישר, מוצק

מותניים: שריריות וחזקות

מותנית: ארוכה וברוחב בינוני, בשיפוע קל עד שורש הזנב.
בית חזה: לא רחב מדי, עמוק (מגיע לכ-50% מהגובה בשכמה) מגיע עד למרפקים, קשת צלעות אובאלית, משוכה היטב לאחור. חזה קדמי בולט.

בטן וצדדים: צדדים רזים, מוצקים, הקו העליון משוך במתינות.

זנב: זנב חרב שעיר, הולך וצר בקצה, ממוקם די לעומק. מגיע לפחות למפרק הקרסול. במנוחה הוא תלוי ישר למטה או עם קמור קל דמוי-חרב בשליש הקיצוני, בתנועה נישא גבוה יותר אך לעולם לא עובר את הקו העליון.

גפיים: חזקות, רזות, עצם בינונית.
חזית: ישר במבט מלפנים, רוחב בינוני, בפרופיל רואים את הזיוות הטוב

כתף: עצם השכמה ארוכה ומשופעת היטב, מזוותת היטב, הכתף כולה שרירית

זרוע: שרירים ארוכים וחזקים בהתאם

מרפק: צמוד היטב לגוף

אמה: ארוכה, ישרה, רזה

פיסה קדמית: מוצקה ובעלת שיפוע קל בלבד

אחוריים: ישרות ומקבילות במבט מאחור, עמידה לא רחבה מדי, במבט מהצד רואים את הזיוות ההולם.

ירך: באורך בינוני, שרירית

שוק: באורך בינוני, משופעת, עם עצם מוצקה ושרירים

מפרק הקרסול: חזק, מזוות היטב

קרסול: באורך בינוני, ישר, דק, יש להסיר אצבע חמישית למעט במדינות שבהן הדבר אסור על פי חוק

כפות רגליים: אובאליות, רגליים אחוריות ארוכות מעט מהרגליים הקדמיות, אצבעות אסופות ומקושתות היטב, כריות שחורות מוצקות, רצוי ציפורניים שחורות.

תנועה: רצף קצבי של צעדים בעלי הנעה אחידה המסוגלת לנוע לאורך זמן. הרגליים הקדמיות נשלחות הרחק קדימה בעוצמה. טרוט גומע שטח וקליל.

עור: נטול קמטים וקפלים, פיגמנט כהה

פרווה
שיער: אורך בינוני, צפוף, פרווה כפולה צמודה לגוף או ארוכה, פרווה תחתונה שופעת מכוסה בשערות מגן קשות וישרות. הפנים, האוזניים והחלק הקדמי של הרגליים מכוסים בשיער קצר יותר. הפרווה ארוכה מעט יותר על הצוואר והחלק האחורי של הרגליים. שיער קשה אך מעט גלי מותר.

צבע: לבן

מידות ומשקל
גובה בשכמה:
זכרים 60-66 ס"מ



נקבות 55-61 ס"מ

משקל: 
זכרים 30-40 ק"ג



נקבות 25-35 ק"ג
אין לפסול כלבים טיפוסיים מעט מתחת או מעל לגובה הרצוי.

שגיאות: כל חריגה מהנקודות שצויינו לעיל תיחשב לשגיאה וחומרת השגיאה עומד ביחס ישיר למידת החריגה.

שגיאות קלות
*
צבע צבי בהיר (הצללה בצהוב בהיר או בז') על קצות האוזניים, הגב והחלק העליון של הזנב

*
אבדן חלקי של פיגמנט ומראה מנומש של האף, השפתיים ו/או מסגרות העיניים

שגיאות חמורות
*
מראה כבד, מבנה קצר מדי (ריבועי)

*
זכריות או נקביות לא מוגדרת בבירור

*
חוסר של למעלה משתי שיני PM1, M3 אינן נלקחות בחשבון

*
אוזניים שמוטות (נפולות), אוזניים זקופות למחצה, אוזני כפתור

*
שיפוע חזק בקו הגב

*
זנב טבעת, זנב שבור, זנב קרס; זנב נישא מעל לגב

*
פרווה עליונה רכה ומשיית; פרווה צמרירית, מסולסלת, פתוחה; שיער ארוך במיוחד בלי פרווה תחתית

*
צבע צבי ברור (הצללה בצהוב או בז' בולטים) על קצות האוזניים, הגב והחלק העליון של הזנב

שגיאות פוסלות
*
חששן או תוקפן מאוד

*
עין אחת או שתי עיניים כחולות, עיניים בולטות

*
אנטרופיון, אקטרופיון

*
מנשך אפי או סנטרי, מנשך עקום

*
אובדן מוחלט של פיגמנט על האף, השפתיים ו/או סביב העיניים

*
לבקנות

נ.ב. לזכרים צריכים להיות שני אשכים נורמליים למראה שירדו במלואם לשק האשכים.

